open-index/open-wikipedia-markdown huggingface dataset:
Blue Flame

thumb|Blue Frame

**Blue Flame** (*Modrý plameň*) je špeciálny automobil, poháňaný raketovým motorom, ktorý bol navrhnutý pre prekonanie rýchlosti 1&nbsp;000&nbsp;km/h na zemi. Ako palivo používal tento automobil skvapalnený zemný plyn, ako okysličovadlo peroxid vodíka.

Rýchlostného rekordu 1&nbsp;001,67&nbsp;km/h na meranom úseku 1&nbsp;míle dosiahlo auto na Veľkom soľnom jazeru v Utahu 28. októbra 1970. Tento rekord nebol prekonaný po dobu ďalších 13 rokov.

Pri meraní rýchlosti v úseku 1&nbsp;km bola dosiahnutá rýchlosť 1&nbsp;014,656&nbsp;km/h, ktorá bola stanovená zpriemerovaním dosiahnutých rýchlostí v obidvoch smeroch (tam i naspäť) ((629,412&nbsp;+&nbsp;631,367)/2=&nbsp;630.478 mil/h). Vodičom bol Gary Gabelich, pôvodom Chorvát, rodák zo San Pedra v Kalifornii 

## Iné projekty
 

Kategória:Automobily
Sylvanus Olympio

**Sylvanus Epiphanio Olympio** (* 6. september 1902, Lomé, Togoland (dnešné Togo) – † 13. január 1963, Togo) bol prvým prezidentom nezávislého Toga.

Narodil sa vo vplyvnej rodine, ktorá sa do Lomé prisťahovala v polovici 19. storočia z Brazílie. Navštevoval miestne školy a potom vyštudoval obchod na Londýnskej ekonomickej škole. Roku 1926 začal pracovať pre veľkú obchodnú spoločnosť. Hovoril šiestimi jazykmi. Po druhej svetovej vojne sa stal významným politickým vodcom. Jeho *Comité de l’union togolaise* (CUT – Výbor tožskej jednoty) vystupoval jasne protikoloniálne a snažil sa dosiahnuť zjednotenie významného kmeňa *Ewe*, ktorý obýval územie rozdelené medzi Francúzsky Togoland, Britský Togoland a britskú koloniu Zlaté pobrežie. Britský Togoland bol na základe plebiscitu roku 1956 pripojený k britskej kolónii Zlaté pobrežie, dnešnej Ghane. Francúzsky Togoland sa stal autonómnou republikou v rámci Francúzskeho spoločenstva.

Po vyhraných voľbách roku 1958 sa stal po Nicolasovi Grunitzkom druhým premiérom Tožskej autonómnej republiky a zároveň ministrom financií a spravodlivosti. Pod jeho vedením získalo Togo 27. apríla 1960 nezávislosť a Olympio bol 12. apríla 1961 zvolený jeho prvým prezidentom. Jeho politickým cieľom bolo obmedziť ekonomickú závislosť Toga na Francúzsku a orientovať Togo na Veľkú Britániu, USA a Nemecko. Mimo iné hodlal nahradiť frank CFA samostatnou menou viazanou na nemeckú marku.

Jeho negatívny postoj voči vojakom demobilizovaným z francúzskej armády po alžírskej vojne, ktorí chceli získať pozície v armáde mladého Toga, vyvolal prvý štátny prevrat v moderných dejinách nezávislých štátov subsaharskej Afriky. Olympio bol zastrelený pri prevrate v noci z 12. na 13. januára 1963 osobne vodcom puča seržantom Eyadémamom. Olympiov syn *Gilchrist* sa stal významným opozičným vodcom, za Eyadémovej vlády bol *in absentia* odsúdený k smrti a po Eyadémovej smrti roku 2005 sa snažil dosiahnuť vládnych pozícii.

## Iné projekty

Kategória:Prezidenti Toga
Dom v Chestnut Hill

náhľad|Fasáda
**Dom v Chestnut Hill**, známy tiež ako dom Vanny Venturiovej (Vanna Venturi House) bol postavený vo Philadelfii v roku 1964. Autorom návrhu je americký architekt Robert Venturi, predstaviteľ postmodernizmu. Navrhol ho pre svoju matku a táto stavba sa stala vzorom pre jeho ďalšie realizácie. V roku 1965 za ňu dostal cenu *Architectural and The Arts Awards* a v roku 1989  cenu *[[Twenty-five Year Award|AIA Twenty-Five Year]]*.

## Popis
Dvojpodlažný objekt je v pôdoryse na prvý pohľad symetrický. Táto symetria je však deformovaná riešením dvoch vertikálnych prvkov. O centrálnu pozíciu sa delí schodisko a krbový komín. Ten sa zarezáva do schodiska, ktoré tak stráca na svojej šírke. Komín sa však zároveň uhýba schodisku, čo vytvára napätie.
Samotná dispozícia domu je uzavretá. Centrálny priestor tvorí obývacia miestnosť, z ktorej sa vchádza do ostatných miestností. Už na prvý pohľad je viditeľné netradičné narábanie so stenami, ktoré vytvárajú zložitý priestor. Zložitý je pôdorys aj prevádzky a táto zložitosť je typickým rukopisom autora.
Do protikladu k zložitému interiéru stavia Venturi relatívne jednoduchý exteriér. Predná fasáda vytvára náznakový obraz domu vo forme akejsi kulisy, ktorá je u Venturiho obľúbeným prvkom vyjadrujúcim problém zosúladiť vonkajší a vnútorný priestor. Niektorými výrazovými prostriedkami naznačuje zložitosť interiéru aj v exteriéri. Rôznymi mierkami a tvarmi okien a perforácií vo vonkajších stenách a tiež excentrickou polohou komína odzrkadľuje autor komplikovanosť interiéru. Na tomto diele Venturi uplatnil svoju teóriu navrhovania architektúry, ktorú neskôr opísal aj v knihe *Zložitosť a protiklad v architektúre*.

## Iné projekty

## Zdroje
* Venturi, Rauch a Scott Brown: Bauten und Projekte 1959-1985, Krämer, Stuttgart 1986
* Venturi, R.: Zložitosť a protiklad v architektúre, česká edícia Arbor vitae, 2001/2003
* Haas, F.: Architektura 20. století, Státní pedagogické nakladatelství Praha, 1978
* www.vsba.com

Kategória:Domy v USA
Kategória:Architektúra z 1964
Kategória:Stavby vo Philadelphii
Erdődyho palác

**Erdődyho palác** môže byť:
* dom na Ventúrskej 1 v Bratislave, pozri Erdődyho palác (Ventúrska)
* dom na Godrovej 2 v Bratislave, pozri Erdődyho palác (Godrova)
Versace

**Versace** môže byť:
*skrátene Gianni Versace (podnik)
*priezvisko:
**Gianni Versace (osoba)
**Donatella Versace
**Santo Versace
Gnassingbé Eyadéma

**Gnassingbé Eyadéma** (* 26. december 1935, Pya, Francúzsky Togoland (dnešné Togo), † 5. február 2005) bol tretím prezidentom Toga.

Muž, ktorý 38 rokov zastával úrad tožského prezidenta, sa narodil ako **Étienne Eyadéma** (krstné mená) **Gnassingbé** (rodové meno) v roľníckej protestantskej rodine kmeňa *Kabiyé* na severe francúzskej časti bývalej nemeckej kolónie Togoland. Už v mladosti vynikal v tradičnom domorodom spôsobe boja a v 18 rokoch vstúpil do francúzskej cudzineckej légie. Ako veterán koloniálnych vojen v Indočíne a Alžírsku sa roku 1962 vrátil späť do Toga so skupinou vojakov, ktorí chceli získať postavenie v novo formovanej tožskej armáde. Protifrancúzske postoje prezidenta Sylvanusa Olympia tomu bránili.

Seržant Étienne Gnassingbé sa postavil do čela štátneho prevratu a osobne sa podieľal na smrti prezidenta Olympia. Civilnou hlavou štátu sa stal Nicolas Grunitzky. Gnassingbé sa roku 1965 stal náčelníkom generálneho štábu a presne 4 roky po prvom prevrate zvrhol v ďalšom puči Grunizkého. 15. januára 1967 sa formálne stal tretím tožským prezidentom, predsedom vlády a ministrom obrany. Roku 1969 zakladá *Rassemblement du peuple togolais* (RPT - Zhromaždenie tožského ľudu), jedinú povolenú politickú stranu v krajine. V roku 1972 bol vo voľbách bez protivníka potvrdený vo svojej funkcii (a rovnako tak v rokoch 1979 a 1986). K poafričteniu svojho mena na Gnassingbé Eyadéma siahol v roku 1974.

V septembri 1986 došlo k pokusu o prevrat a Eyadémamovi sa dostalo francúzskej vojenskej pomoci. Po krvavej potlačovanej vlne nepokojov a štrajkov a po nátlaku Françoisa Mitterranda bol Eyadéma v demokratizačnej vlne začiatku 90. rokov nútený pristúpiť na viacstranícky systém. Zvolaná národná konferencia sa pokúsila Eyadému zosadiť z jeho funkcií, avšak ten si svoje pozície za pomoci armádneho násilia udržal.

Nová ústava dovoľovala Eyadémamovi len dva ďalšie päťročné funkčné obdobia. V zdanlivo demokratických avšak zmanipulovaných voľbách v rokoch 1993 a 1998 svoje postavenie udržal, napriek tomu že ho opozícia obviňovala z politického násilia a v roku 1998 vyhlásila za víťaza kandidáta organizácie *Union des forces de changement* (Únia síl zmeny) Gilchrista Olympia, syna prvého tožského prezidenta a dlhoročného vodcu opozície. Po opozičnom bojkote parlamentných volieb v roku 1999 takmer celkom ovládla zákonodarný zbor Eyadémamova *RPT* a v roku 2002 tak mohlo dôjsť k zrušeniu obmedzenia počtu funkčných období. Vo voľbách nasledujúceho roku tak bol Eyadéma znovu zvolený, potom čo kandidatúra Olympia nebola pripustená.

Napriek tomu že Eyadéma neváhal použiť násilie proti svojim politickým protivníkom, tešil sa na sklonku svojej dlhej vlády ako doyen medzi hlavami afrických štátov značnej úcte zo strany ostatných afrických predstaviteľov.

Zomrel po 38 rokoch vo funkcii tožského prezidenta na palube svojho vládneho lietadla, ktorý ho po prekonanom srdečnom infarkte prevážal na liečenie do Francúzska. Po Eyadémamovej smrti armáda prehlásila za hlavu štátu Eyadémamovho syna Faurea Gnassinbéa.

## Iné projekty

Kategória:Narodenia v 1935
Kategória:Úmrtia v 2005
Kategória:Prezidenti Toga
Čákiho palác

**Čákiho palác** (staršie *Csákyho palác*) môže byť:

* dom na Panskej ulici v Bratislave, pozri Čákiho palác (Panská)
* dom na Hviezdoslavovom námestí v Bratislave, pozri Čákiho palác (Hviezdoslavovo námestie)
* dom na Štúrovej ulici v Bratislave, pozri Čákiho palác (Štúrova)
* v minulosti dom na dunajskom nábreží v Bratislave, pozri Čákiho palác (Rázusovo nábrežie)
* označenie kaštieľa v bratislavskom Prievoze, pozri Csákyho kaštieľ
Džihád

**Džihád** () je v islame termín s významom *snaha*, *snaženie* alebo *boj*. Osoba, ktorá vedie džihád, sa nazýva **mudžáhid** (), mn. č. *mudžáhidín* (). Džihád je snaženie dodržiavať Božie príkazy a žiť podľa nich. Táto snaha je zameraná buď dovnútra proti vlastným slabostiam a nedostatkom (veľký džihád), alebo navonok proti nedostatkom islamskej spoločnosti alebo proti pohanom – nemoslimom (malý džihád).

Na Západe sa džihád často zužuje len na pojem *svätej vojny* vedenej s cieľom rozšíriť územie pod vplyvom islamu alebo brániť islam. To je v ponímaní islamu len jeden zo štyroch druhov džihádu, ktorými sú:
# džihád srdcom ( *džihád bil-kalb*) zvaný aj džihád dušou ( *džihád bin-nafs* ) – snaha potlačiť zlo a pokušenie v sebe
# džihád jazykom ( *džihád bil-lisán*) – hovorenie pravdy a šírenie islamu slovom
# džihád rukou ( *džihád bil-jad*) – robenie dobrých skutkov a konanie proti zlu a nespravodlivosti
# džihád mečom ( *džihád bis-sajf*) – fyzický „boj na Božej ceste“ ( *kital fí sabíl Alláh*)

Z týchto štyroch kategórií, len prvá je takzvaný „veľký džihád“ ( *al-džihád al-akbar*) a ostatné sú len „malý džihád“ ( *al-džihád al-asgar*).

## Literatúra
* Mendel, M.: Džihád, Atlantis 1997 ISBN 80-7108-151-5
* Tauer, F.: Svět Islámu, Vyšehrad 2006 ISBN 80-7021-828-2
* Spencer, R.: Islám bez závoje, Triton 2006
* Hrbek, I.: Korán, Odeon 1972
* Usáma ibn Munkiz: *Kniha zkušeností arabského bojovníka s křižáky*

## Zdroj


Kategória:Islam
D1 (album)

***D1*** je štúdiový album speváčky Dary Rolins, ktorý vydalo 28. mája 2006 hudobné vydavateľstvo Sony BMG. Jeho názov je inšpirovaný označením diaľnice, ktorou sú spojené jej dva domovy, Bratislava s Prahou. Na albume sa Darina podieľala ako autorka textov aj hudby a je na ňom „dvanásť príbehov z diaľnice jej života“.

## Zoznam skladieb

## Umiestnenie v rebríčkoch

## Externé odkazy
* ''Dara Rolins – D1'' na Discogs

## Referencie

Kategória:Hudobné albumy z 2006
Kategória:Albumy Dary Rolins
Poštový palác

**Poštový palác** môže byť:
* Budova Hlavnej pošty v Bratislave na Námestí SNP
* Administratívna budova spojov ma Námestí slobody
Tomáš Rosický (fotbalista)

**Tomáš Rosický** (* 4. október 1980, Praha) je český futbalista. Je známy pre jeho ďalekonosné strely, dobrú kontrolu nad loptou a prihrávky. Pred príchodom do Arsenalu hrával v nemeckej Bundeslige za klub Borussia Dortmund. Rosický bol stabilným členom českej národnej reprezentácie.

## Iné projekty

## Externé odkazy
* Oficiálna webstránka
* Tomáš Rosický na stránke Arsenalu

Kategória:Narodenia v 1980
Kategória:Českí futbalisti
Kategória:Hráči Arsenal FC
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev Európy vo futbale 2012
Sparta Praha

**Sparta Praha** môže byť:
* AC Sparta Praha – futbalový klub
* HC Sparta Praha – klub ľadového hokeja
* RC Sparta Praha – ragbyový klub
* BC Sparta Praha – basketbalový klub mužov
* BLC Sparta Praha – basketbalový klub žien
* Sparta Praha HC – hádzanársky klub
* LC Sparta Praha – lakrosový klub
* AC Sparta Praha Florbal – florbalový klub
* A.C. Sparta Praha – atletický klub
* AC Sparta Praha cycling – cyklistický klub
* AC Sparta Praha Judo – džudistický klub
* OK Sparta Praha – klub orientačného behu
* AC Sparta Praha stolní tenis – klub stolného tenisu
* TK Sparta Praha – tenisový klub
Teatro del Mondo

**Teatro del Mondo** je budova divadla navrhnutá talianskym architektom Aldom Rossim. Vzhľadom na to, že nemal funkcionalistické úvahy, jeho budovy sú abstrakciami typologických architektonických elementov (veže, stĺpy, štíty a iné). Z týchto odrazov skúseností prichádza sila Rossiho budov aby dosiahli pokoj, ktorý im umožňuje byť časťou tak našich spomienok, ak aj tých jeho.

## O divadle
Hoci s precedensom plávajúcich divadiel v 18. storočí, ktoré boli populárne počas karnevalov, plávajúce divadlo dáva sen ako dojem v jeho formálnej jednoduchosti a smelých farbách. Budova skonštruovaná z dreva (spriaznenosť s Benátskymi drevenými kolovými základmi) a železného lešenia, dočasná štruktúra sa stala Rossiho najznámejšou a  možno najdôležitejšou. 

Teatro del Mondo bolo skonštruované pre Benátske Biennale v 1979-80 a zhmotňuje Rossiho idey o architektúre, ale prekračuje ich v imaginárnom riešení, ktoré vytvoril, čiastočne svojou zaslepenosťou k divadlu. Ako Rossi viackrát zopakoval počas svojej kariére, architektúra poskytuje javisko pre život s verejnými priestranstvami, vystupujúc ako prospekt pre ľudské skúsenosti, divadlo vystupuje ako metafora pre jeho vieru. Jeho divadlo nie je slávnostné miesto, kde sa majú sledovať vystúpenia, ale zároveň aj miesto, na ktoré sa má pozerať, miesto kde pozorovať a ktoré pozorovať. Toto je docielené v dvoch úrovniach, umiestnením divadla ako objekt vo vode a na vnútornej strane, umiestnením pódia do stredu sedadiel.

Ako sa diváci stávajú časťou horizontu divadelného podujatia, mesto Benátky sa zobrazuje vo vnútri cez okenné otvory vo vrchných balkónoch. Neľahkosť sa objavuje, keď ľudia sediaci v týchto miestach sú si vedomí prítomnosti lodí a vizuálne stúpanie a klesanie divadla na vode.

Počas Rossiho kariéry hojne vytvárané, akoby detské kresby, zosilňujú jeho typický prístup k architektúre, kde zjednodušené architektonické elementy dávajú zmysel túžbe. V Teatro del Mondo vytvoril architektúru zhodnú s jeho ideami generovanými zo životných skúsenosti, ale zároveň tvoriac najimaginárnejšiu budovu jeho kariéry.

## Zdroje
*http://www.vestaldesign.com/ 
*http://www.archiplanet.org/
*http://www.archidose.org/ 

Kategória:Stavby v Taliansku
Abel Xavier

**Abel Luís da Silva Costa Xavier** (* 30. november 1972, Nampula, Mozambik) je bývalý profesionálny futbalista a reprezentant Portugalska. 

Abel Xavier bol obranca, ktorý hrával vo viacerých krajinách za rôzne kluby. Je známy pre jeho excentrické účesy. V roku 2013 pôsobil aj ako tréner portugalského klubu S.C. Olhanense.

 

Kategória:Portugalskí futbalisti
Kategória:Hráči PSV Eindhoven
Kategória:Hráči Everton FC
Kategória:Hráči Liverpool FC
Kategória:Hráči Middlesbrough FC
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Roy Makaay

**Rudolphus Anton Makaay** (* 9. marec 1975, Wijchen, Holandsko) je bývalý holandský futbalový útočník, člen holandskej reprezentácie a Feyenoordu. Poča pôsobenia v klube Bayern Mníchov dostal prezývku *Das Phantom* (Fantóm) pre jeho schopnosť zakončovať z každej pozície.

Pred príchodom do Bayernu hrával v Španielsku za Deportivo La Coruña.

## Iné projekty

## Externé odkazy
*Oficiálna webstránka 

Kategória:Holandskí futbalisti
Kategória:Hráči SBV Vitesse
Kategória:Hráči CD Tenerife
Kategória:Hráči Bayern München
Kategória:Hráči Deportivo La Coruña
Kategória:Hráči Feyenoord Rotterdam
Kategória:Hráči Majstrovstiev Európy vo futbale 2000
Kategória:Hráči Majstrovstiev Európy vo futbale 2004
Kategória:Holandské osobnosti indonézskeho pôvodu
Kategória:Osobnosti z Wijchenu
Fabrizio Ravanelli

**Fabrizio Ravanelli** (* 11. december 1968) je bývalý taliansky futbalista.  

Ravanelli sa narodil v Perugii. Hrával za viacero európskych futbalových klubov; Perugia, Juventus, Lazio, Marseille, Middlesbrough a Derby County a odohral 22 zápasov za Talianske národné futbalové mužstvo.

Známy ako "Biele krídlo" kvôli jeho farbe vlasov patril k najlepším strelcom v Európe ku koncu 90. rokov. Keď hrával za Juventus, získal titul v Serie A v sezóne 1994-95, taliansky pohár Coppa Italia (1994-95), Taliansky superpohár (1995), jedenkrát Ligu majstrov (1995-96) a raz Pohár UEFA (1992-93).

## Externé odkazy
*Biografia 
*Ravanelliho stránka

Kategória:Talianski futbalisti
Kategória:Hráči Juventus FC
Kategória:Hráči Middlesbrough FC
Kategória:Hráči FA Premier League
Kategória:Hráči Olympique de Marseille
Kategória:Hráči SS Lazio
Kategória:Hráči Perugia Calcio
Budova bývalej notárskej ubytovne v Banskej Bystrici

**Budova bývalej notárskej ubytovne** v Banskej Bystrici, navrhnutá v roku 1935 architektom Františkom Eduardom Bednárikom a postavená v rokoch 193637, dnes slúži ako administratívna budova.

## Charakteristika
Objekt slúžil kedysi ako ubytovňa pre deti obecných a obvodových notárov. Dnes je využívaná administratívnymi inštitúciami. Podľa niektorých patrí medzi najlepšie banskobystrické funkcionalistické stavby; je čiastočne podobná stavbám sovietskeho konštruktivizmu. 
Budova bola pôvodne o jedno poschodie nižšia.

## Literatúra
* Matúš Dulla: *Slovenská architektúra od Jurkoviča po dnešok*

Kategória:Stavby v Banskej Bystrici
Kategória:Funkcionalistické stavby na Slovensku
Konštruktivizmus

**Konštruktivizmus** môže byť:
*názor vyjadrujúci tvorivý vzťah k životu, k budovaniu spoločnosti
* politická teória medzinárodných vzťahov, pozri Konštruktivizmus (medzinárodné vzťahy)
*vo výtvarnom umení: umelecký smer v 20. a 30. rokoch 20. storočia, pozri konštruktivizmus (výtvarné umenie)
*v literatúre: avantgardný smer, pozri konštruktivizmus (literatúra)
*v architektúre: architektonický sloh z 20. a 30. rokov 20. storočia, pozri konštruktivizmus (architektúra)
Deprivácia

**Deprivácia** môže byť:
*chronické neuspokojovanie potrieb, pozri deprivácia (psychológia)
*v práve: 
**odstránenie
**strata
**zbavenie (čoho)
**nedostatok
*v cirkvi: odstránenie niekoho z cirkevnej funkcie
Základná umelecká škola v Banskej Bystrici

[thumb|Budova školy na križovatke [Štefánikovo nábrežie|Štefánikovho nábrežia a Kapitulskej ulice]]

**Základná umelecká škola Jána Cikkera** (pôvodne Mestská hudobná škola, neskôr Ľudová škola umenia) v Banskej Bystrici sídli na Štefánikovom nábreží č.6. Budovu, v ktorej v minulosti bolo (pod rôznymi názvami) Gymnázium Andreja Sládkoviča navrhol František Eduard Bednárik v roku 1932 a bola postavená bola v roku 1934.

## Charakteristika budovy
Objekt je dvojpodlažný s dispozičným dvojtraktom a pôdorysom v tvare písmena L. Umiestnenie učební je na juh a východ. Chodby sú orientované do nádvoria. V strede dispozície je široké dvojramenné schodisko. Pásy okien sú predelované typickými Bednárikovymi medziokennými stĺpikmi s kanelovaným keramickým obkladom. Vstup je zvýraznený dvoma názvami: *Vedou premáhaj hmotu a priestor* a ''Umením okrášľuj život na zemi'

## Externé odkazy
* http://www.zusjcbb.sk

Kategória:Školy v Banskej Bystrici
Kategória:Základné umelecké školy na Slovensku
Kategória:Architektúra z 1934
Kategória:Banská Bystrica (mestská časť)
Ferenc Gyurcsány

**Ferenc Gyurcsány** (* 4. jún 1961 Pápa) bol predsedom vlády Maďarskej republiky.
Na túto pozíciu bol nominovaný 25. augusta 2004 jeho stranou - *[[Maďarská socialistická strana|Maďarskou socialistickou stranou]]* po tom, ako Péter Medgyessy odstúpil pre nezhody s koaličným partnerom. Gyurcsány bol zvolený za predsedu vlády 29. septembra 2004 na základe parlamentného hlasovania (197 *za*, 12 *proti*, najväčšia opozičná strana v parlamente nehlasovala). 

Svoju koalíciu priviedol k víťazstvu opäť v parlamentných voľbách v roku 2006, čím si znova zabezpečil kreslo predsedu vlády. 24. februára 2007 sa stal predsedom strany ziskom 89 percent v hlasovaní.

Podľa vlastného vyjadrenia jeho predkovia pochádzajú z územia dnešného Slovenska. 

## Referencie

## Iné projekty

Kategória:Maďarskí politici
Kategória:Predsedovia vlády Maďarska
Kategória:Maďarské osobnosti slovenského pôvodu
Kategória:Osobnosti z Pápy
Budova výskumného ústavu ekonomiky a organizácie stavebníctva

**Budova výskumného ústavu ekonomiky a organizácie stavebníctva** sa nachádza v Bratislave v Ružovej doline 27. 

Budova má vyváženú fasádou s veľkými priebežnými oknami, asymetricky členenými spôsobom typickým pre šesťdesiate roky.

Autormi stavby sú Ing. arch. Jozef Chovanec a Akad. arch. Karol Paluš.

## Zmena funkcie
V priebehu roka 2006 budovu prestavali a vnútro pozmenili podľa projektu Vladimíra Ziga pre potreby Katastrálneho úradu. 	

## Zdroje
*Výskumný ústav ekonomiky a organizácie stavebníctva Register modernej architektúry Slovenska

Kategória:Budovy v Bratislave
Kategória:Architektúra z 1967
Kategória:Diela ocenené Cenou Dušana Jurkoviča
Kagawa-ken čóša

náhľad|''Administratívna a správna budova'' prefektúry Kagawa
**Kagawa-ken čóša** (jap. 香川県庁舎, dosl. *Administratívna a správna budova prefektúry Kagawa*) je budova ktorá sa nachádza v prefektúre Kagawa v meste Tamakacu  na ostrove Šikoku v južnom  Japonsku. Výstavba tejto budovy prebiehala v rokoch 1955 – 1958. Stavbu navrhol japonský architekt Kenzó Tange, ktorý sa snažil pretlmočiť protiklad, ktorý vedie k syntéze. Postavením tejto stavby vznikol nový typ správnej budovy.

## Koncepcia riešenia
Vzhľad budovy nás nenechá na pochybách, že nadväzuje na japonskú drevenú konštrukciu. Ale „fošny“ sú v skutočnosti vytvorené z betónu, čo nevytvára súlad, ale skôr rozpor medzi materiálom a jeho formou.

Budova prefektúry je nápadná tým, že subtílne tvary jej železobetónovej konštrukcie pripomínajú drevenú konštrukciu: konzoly a zábradlia ako v tradičnej japonskej architektúre. Na tradičné stavby nadväzuje aj vodná plocha, v ktorej sú rozostavené kamene.

Poloha komplexu v štruktúre mesta je veľmi výhodná, na križovatke dôležitých dopravných ťahov, a tak sa funkcia správnej budovy môže naplno využiť. Jednou z požiadaviek investora bolo vytvoriť čo najviac voľného priestoru už tak v dosť stiesnenom meste. Architekt to dosiahol zdvihnutím celého pozdĺžneho traktu a posadil ich na stĺpy. 

## Dispozičné riešenie
náhľad|vľavo|''Administratívna a správna budova'' prefektúry Kagawa
Celý komplex, ktorý vznikol v relatívne stiesnenom areáli s nízkou okolitou zástavbou, sa skladá z dvoch jasne rozdielnych stavebných objektov. Nízky trakt so zhromažďovacími a kongresovými sálami sa rozprestiera po celej dĺžke pozemku. Keďže stojí na stĺpoch vysokých cez dve podlažia, vzniká  na úrovni prízemia pešia pasáž štedrých rozmerov. Na otvorené prízemie sa pripája tradične japonsky udržiavaná záhrada s rozlohou , ktorá vedie od plochej stavby k deväťposchodovej administratívnej budove so štvorcovým pôdorysom. 

V nej sa na rozľahlom prízemí nachádza vstupná hala, výstavné priestory a zóny pre verejnosť. Tie prebiehajú cez dve podlažia a sú po celej výške a obvode zasklené. Poschodia administratívy od 1. po 7. podlažie sú veľkoryso štandardizované. Majú pevné jadro so schodiskom a sanitárnymi miestnosťami. Okolo jadra sa rozprestierajú kancelárske priestory široké 9 m, ktorých deliace priečky sú posuvné a môžu sa umiestňovať do rôznych polôh. Obvodové steny kancelárií sú vyplnené zasklenými dverami po celej výške poschodia, ktoré sa otvárajú do balkónov umiestnených po celom obvode budovy. Balkóny rozširujú interiér do exteriéru a zároveň poskytujú požadované tienenie budovy. 

Najvyššie poschodie bolo vytvorené ako pochôdzna terasa. Na nej stojí nadstavba kopírujúca jadro s vyhliadkovou plochou a čajovňou. Relatívne veľké balkóny a celá strešná terasa môže byť využívaná zamestnancami na oddych a relaxovanie.

Fasáda je tvorená vysokými konzolovými nosníkmi, dlhými horizontálnymi líniami balkónových platní a ťažkých zábradlí. Obidva stavebné celky sú vyhotovené ako oceľová skeletová konštrukcia.

## Literatúra
* *Kenzo Tange 1946 - 1969, Udo Kultermann*

Kategória:Stavby v Japonsku
Kategória:Architektúra z 1958
Igor Palčo

**Igor Palčo** je slovenský architekt. Zaoberá sa obytnými aj občianskymi stavbami.

Narodil sa v roku 1967 v Bratislave. Po štúdiu na Strednej priemyselnej škole umeleckého priemyslu SUPŠ v roku 1985 (R. Filla, V. Kordoš a M. Bočkay), pokračoval v roku 1992 štúdiom na Vysokej škole výtvarných umení v Bratislave. Absolvoval odbor architektúry (R. Janák, D. Kuzma, J. M. Bahna). V roku 1992 získava cenu Prof. J. Lacka.

Po absolvovaní vysokej školy pracoval v ateliéri J.M. Bahnu. Tu spolu s kolegami pracuje na návrhu centrály VÚB, za ktorú v roku 1997 získava cenu Dušana Jurkoviča (J. M. Bahna, Ľ. Závodný a F. Starý).

V roku 2000 založil samostatnú kanceláriu. Vo svojom ateliéri sa venujú rôznym návrhom s realizáciami, ale aj architektonickým štúdiám, ktoré skúmajú tvary architektúry a urbanizmu a ich uplatnenie v praxi.

Je členom Slovenskej komory architektov, SA, a SFVU.

V súčasnosti sa jeho ateliér spolupodieľa na projektovaní komplexu River Park v Bratislave.

## Biografia
*1967 narodený v Bratislave 
*1985 SUPŠ v Bratislave u doc. Rudolfa Filu 
*1991 SRU Slippery Rock v USA, študijný pobyt 
*1992 VŠVU v Bratislave odbor architektúra u doc. Jána Bahnu 
*1992 Cena Prof. J. Lacka 
*1992 AA Bahna Palčo Starý Závodný 
*1995 AA Bahna Palčo Starý Toma
*1997 Jurkovičova cena za centrálu VÚB v Bratislave 
*1997 Stavba roka za centrálu VÚB v Bratislave
*2000 vlastný ateliér architektúry.

## Projekty
*Internáty VŠVU Drotárska cesta Bratislava 2002 - 2005 (Igor Palčo, Pavol Daniš, Naďa Doletinová, Marin Hraško, Helena Koladová, Martin Lukáč, Marián Michalák)
*Obytný komplex Slanec Juh Bratislava 2005 (Igor Palčo, Boris Bartánus, Naďa Doletinová, Rastislav Kňava, Peter Kopecký, Martina Repová)
*Obytná zóna Krasňany Bratislava 2004 (Igor Palčo, Naďa Doletinová, Peter Kopecký, Martin Lukáč)
*Rekonštrukcia a dostavba odletovej haly Letiska M. R. Štefánika Bratislava 2005 (Igor Palčo, Naďa Doletinová, Rastislav Kňava, Peter Kopecký, Marek Varga)
*AUPARK Košice  2005 (Igor Palčo, Naďa Doletinová, Rastislav Kňava, Marek Varga)
*Obytný komplex Rendez Bratislava 2005 (Igor Palčo, Naďa Doletinová, Rastislav Kňava)

## Externé odkazy
* oficiálna stránka ateliéru
* Slovenská komora architektov

Kategória:Narodenia v 1967
Kategória:Slovenskí architekti
Kategória:Držitelia Ceny Dušana Jurkoviča
Messeturm (Frankfurt)

náhľad|Messeturm
**Messeturm** (dosl. *Veľtržná veža*) je mrakodrap vo Frankfurte nad Mohanom v Nemecku. Ľudovo nazývaný aj „ceruzka“. Autorom budovy sú architekti Helmut Jahn a Richard Murphy, ktorý ju navrhli v Postmodernom štýle. Je využívaná pre kancelárske priestory.

Má výšku 256,5 m, 63 nadzemných a 2 podzemné poschodia. Postavený bol v rokoch 1988 – 1990. Od roku 1991 až po 1997 mala štatút najvyššej budovy v Európe. V súčasnosti je (po Commerzbank Tower) druhou najvyššou budovou v Nemecku aj v Európskej únii. 

## Iné projekty

Kategória:Mrakodrapy vo Frankfurte
Kategória:Architektúra z 1991
Itaipú

right|250px|Itaipú
400px|left|Itaipú
**Itaipú** je priehrada a vodná elektráreň na rieke Paraná na hranici medzi Paraguajom a Brazíliou.Výstavba v tej dobe najvýkonnejšej vodnej elektrárne na svete začala v roku 1975 a po siedmich rokoch bola v roku 1982 dokončená. Hrádza s výškou až 196 metrov je dlhá 7,7 km a náklady na výstavbu dosiahli takmer 20 mld USD. Výstavbou priehradného jazera bolo zatopených 1350 km² pôdy - fariem a pasienkov na brazílskej a pralesa na paraguajskej strane. Zabudovaná elektráreň má 18 generátorov s inštalovaným výkonom 14 000 MW. Ročná produkcia elektrárne je od 75 do 98,3 TWh (2012), čo je takmer toľko, ako má čínska elektráreň Tri rokliny s inštalovaným výkonom až 22 500 MW. Tri rokliny vyrobili v roku 2014 až 98,8 TWh čo je nový svetový rekord. 
950px|Itaipú
## Iné projekty

Kategória:Brazília
Kategória:Paraguaj
Sadzba dane

**Sadzba dane** alebo **daňová sadzba** vyjadruje spôsob, akým sa určuje výška dane zo základu dane. 

Poznáme viac druhov daňových sadzieb:
* ***Pevné sadzby''' (absolútne, prosté)'' – určujú absolútnu sumu bez ohľadu na výšku daňového základu. Využívajú sa najmä pri spotrebných daniach. Pri dôchodkových daniach sa u nás neuplatňujú. Príkladom dane s pevnou sadzbou sú Úhrady za služby verejnosti poskytované Rozhlasom a televíziou Slovenska, všeobecne známe ako "koncesionárske poplatky".
****Relatívne sadzby** (pohyblivé)'' – vyjadrujú podiel z daňového základu stanovený najčastejšie v percentách. V slovenskom daňovom systéme sa nimi zdaňujú všetky dôchodkové dane. Poznáme proporcionálne, progresívne a degresívne sadzby.
** ***Proporcionálne sadzby*' (lineárne)* – určujú jednu percentuálnu hladinu, ktorou sú zdaňované všetky daňové základy, bez ohľadu na ich výšku. Zdaňuje sa nimi na Slovensku daň z príjmu právnických osôb.
** ***Progresívne sadzby*** – daňová sadzba sa zvyšuje s rastúcim daňovým základom, a tak vyšší príjem je zaťažený pomerne vyššou daňou. Najčastejšie sa využívajú pre dôchodkové dane. Disponibilný dôchodok tak  rastie pomalšie ako príjem pred zdanením. Podľa spôsobu progresie poznáme jednoduchú (stupňovitú) a zložitú (kĺzavú) progresívnu sadzbu. Progresívne sadzby, konkrétne s kĺzavou progresiou, sa na Slovensku využívajú (od roku 2013) pri dani z príjmu fyzických osôb.
*****Degresívne sadzby**'' – ich princípom je, že so zvyšujúcim sa daňovým základom klesá daňové zaťaženie. U nás sa nevyužívajú.

Môže sa vyskytovať aj nulová sadzba dane prípadne kombinovaná sadzba, v ktorej sa využíva pevná aj pohyblivá sadzba pri tej istej dani. V slovenskej histórii zdaňovania sa pri dani z obratu využívala aj tzv. rozdielová sadzba dane, a to ako rozdiel medzi veľkoobchodnou cenou a štátnou maloobchodnou cenou zníženou o obchodné rozpätie.

Kategória:Dane
Tchäan

right|thumb|Okres Tchäan v provincii Čchungčchongnam-do
right|thumb|Poloha provincie Čchungčchongnam-do
**Tchäan** (kórejsky 태안) je okres v Kórejskej republike. Nachádza sa v západnej časti územia pri pobreží Žltého mora, v provincii Čchungčchongnam-do (충청남도). Na území s rozlohou 504 km² tu žije približne 64 000 obyvateľov (údaj z roku 2003).

## Administratívne rozdelenie
Okres Tchäan je rozdelený na 2 mestá nazývané "up" (읍) a 6 obcí "mjon" (면).

* Anmjon-up (안면읍)
* Tchäan-up (태안읍)
* Iwon-mjon (이원면)
* Konam-mjon (고남면)
* Kunhung-mjon (근흥면)
* Nam-mjon (남면)
* Sowon-mjon (소원면)
* Wonbuk-mjon (원북면)

## Ekologická katastrofa
Dňa 7. decembra 2007 postihla západné pobrežie Kórejskej republiky ekologická katastrofa. Do Žltého mora sa vylialo vyše 10 000 ton ropy po zrážke menšieho plavidla spoločnosti *Samsung Heavy Industries* s hongkonským tankerom *Hebei Spirit*, ktorý kotvil 11 kilometrov od pobrežia okresu Tchäan. Ropa unikajúca z tankera zasiahla a úplne zničila pláž Mallipo, jednu z najkrajších pláží v krajine. Podľa denníka *The Korea Times* ide o najväčšiu ekologickú haváriu v dejinách Kórejskej republiky.

## Externé odkazy
* Oficiálna stránka okresu Tchäan

## Zdroj
* 

Kategória:Okresy v Kórejskej republike
Neperiodické publikácie

**Neperiodické publikácie** sú tlače vydávané nepravidelne, teda vydávané v nepravidelných časových intervaloch (periódach), alebo len jednorazovo.

Najznámejším zástupcom neperiodických publikácií je kniha. Iné druhy neperiodickej tlače:

## Komunikačno-propagačné publikácie
***[[Leták]]**: Leták je najbežnejšou formou tlačovej reklamy. Letáky sú v rôznych formátoch, rôzneho grafického spracovania, rôznej farebnosti a obsahu. Letáky sú často distribuované vo veľkom náklade do poštových schránok potenciálnych zákazníkov.
***[[Brožúra]]**: Neviazaná tlačovina alebo zošitová publikácia, obvykle s mäkkým obalom.
***[[Bulletin]]**: Pôvodne úradné správy, úradný vestník informačného charakteru. 
***[[Katalóg]]**: Utriedené zoznamy, súpisy s prípadným opisom, ktoré sú vydávané výrobcom väčšinou s cieľom prezentovať vlastnú ponuku.

## Odborno-náučné publikácie
***[[Učebnica]]**: Výučbový informačný materiál používaný na školách.
***[[Skriptum]]**: Výučbové vysokoškolské učebné texty, v zošitovej úprave a smäkkou väzbou. Dôraz je kladený na informačný obsah, nie na design.
***[[Zborník]]**:  Súhrnné označenie pre knižné publikácie, ktoré pod spoločným názvom prinášajú súbor samostatných, vzájomne príbuzných textov.
***[[Spevník]]**: Zborníky piesní (s textom, nápevom, niekedy s notovým zápisom).
***[[Manuál]]**: Návody na použitie, príručky.
***[[Ročenka]]**: Publikované súhrny informácií viažucich sa ku konkrétnej téme či inštitúcií  spravidla v časovom intervale jedného roku.

## Legislatívno-správne publikácie
***Zbierka zákonov**: Kódexy, zákonníky. Publikácie, ktoré obsahujú súhrny zákonov schválených v určitom časovom období v konkrétnej krajine.
***Organizačný poriadok**: Obsahovo neohraničené súbory smerníc, ktoré sa stále aktualizujú a dopĺňajú.
***Smernica**: Direktívy, nariadenia, návody, predpisy, príručky viažuce sa ku konkrétnemu správaniu.

## Referencie

Kategória:Tlač
Varuna

[náhľad|Socha Varunu v hinduistickom chráme [Mandir, 11. storočie]]

**Varuna** je hlavný boh z kategórie bohov Áditja (názov pre skupinu slnečných božstiev, kam patrí aj Súrja). 

Varuna sa objavuje aj v Rámájane, keď vychádza z mora, aby pomohol Rámovi preklenúť more na jeho ceste na Srí Lanku. Varuna ako nebeský boh mal predtým iné postavenie a okolnosti spôsobili, že sa stal bohom mora. Mitra je ďalší boh, s ktorým je Varuna často spájaný.

Kategória:Indickí bohovia
Zoznam kúrií v Bratislave

right|thumb|Segnerova kúria na Michalskej 7

Toto je zoznam najznámejších kúrií v Bratislave.

;Žižkova
* Kamperova kúria (Žižkova 12)
* Suňalova kúria (Žižkova 14)
* Brämerova kúria (Žižkova 18)

;Židovská
* Žigraiova kúria (Židovská 17)

;Michalská
* Segnerova kúria (Michalská 7)

## Pozri aj

* Zoznam palácov v Bratislave
* Zoznam meštianskych domov v Bratislave


Kúrie
Archigram

**Archigram** bola avantgardná architektonická skupina ktorá sa sformovala v 60. rokoch 20. storočia so sídlom v architektonickej asociácii v Londýne. Bol to futuristický smer čerpajúci inšpiráciu z technológie, za účelom vytvoriť novú skutočnosť, podstatu ktorá bola vyjadrovaná výhradne cez hypotetické úvahy. 
 
Brožúra Archigram bola vydaná v roku 1961 na vyjadrenie ich ideí. Skupina experimentovala s modulárnou technológiou, premenlivosťou cez životné prostredie a zobrazovaním spotrebiteľskej spoločnosti. Ich práce približovali lákavú víziu čarovnej budúcnosti obdobia strojov.

Hlavnými členmi skupiny boli Peter Cook, Warren Chalk, Ron Herron, Dennis Crompton, Michael Webb a David Greene.

## Plug-in city

Bol projekt oceľovej skeletovej konštrukcie Petra Cooka z roku 1964.

Konštrukcia môže byť postavená na akomkoľvek teréne. Jednotlivé bunky sú vložené do tejto megaštruktúry. Všetky bunky je možné presúvať a zásobovanie spolu s dopravou ľudí prebieha s použitím žeriavov, ktoré sú kotvené na koľajnici na vrchole štruktúry. Bytové jednotky vmontované do žeriavov sa môžu premiestňovať a prestavovať podľa individuálnych požiadaviek obyvateľov. 

## Referencie

Kategória:Britskí architekti
Kategória:Modernistickí architekti
Kategória:Architektonickí teoretici
Kategória:Architektonické firmy
Joseph Pulitzer

**Joseph Pulitzer** (* 10. apríl 1847, Makov, Uhorsko – † 29. október 1911, Charleston, Južná Karolína, USA) bol maďarsko-americký redaktor a vydavateľ, známy vďaka posmrtne vydávaným Pulitzerovým cenám a ako priekopník bulvárnej žurnalistiky (spolu s W. R. Hearstom). Počas svojho života bol najmocnejším žurnalistom v Spojených štátoch.

## Iné projekty
 

Kategória:Novinári USA
Kategória:Filantropi
Kategória:Novinári židovského pôvodu
Kategória:Osobnosti USA židovského pôvodu
Kategória:Osobnosti z Makova (Maďarsko)
Budova Selfridges Birmingham

náhľad|right|Obchodný dom Selfridges
**Budova Selfridges Birmingham** je obchodný dom v Birminghame. Selfridges je obchodná sieť v Spojenom kráľovstve, ktorá pôsobí od svojho založenia v roku 1909.

## Externé odkazy
* Fotogaléria 

## Iné projekty

Kategória:Stavby v Birminghame
Kategória:Obchodné domy
Kategória:Architektúra z 2003
Kategória:Futuristická architektúra
Zoznam meštianskych domov v Bratislave

right|thumb|Kernov dom

Toto je zoznam významných meštianskych domov v Bratislave.

* Braníkov dom (Konventná 14)
* Dom U dobrého pastiera (Židovská 1)
* Jakubov dom (Hlavné námestie)
* Kernov dom (Hviezdoslavovo námestie 26, Rybná brána 8)
* Pawerov dom (Hlavné námestie)
* Piattiho dom (Medená 2)
* Rómerov dom (Zámočnicka 10)
* Swetlikov dom (Dom rukavičkára Swetlika, Štefánikova 5)
* Ungerov dom (Hlavné námestie)
* Wernerov dom (Hviezdoslavovo námestie 12)

## Pozri aj

* Zoznam víl v Bratislave
* Zoznam kúrií v Bratislave
* Zoznam palácov v Bratislave


Domy
Vila T

náhľad|Vila T

**Vila T** je vila v Bratislave na ulici Matejkova 36.

Autori Fridrich Weinwurm a Ignác Vécsei tému terasového domu znovu rozvinuli v záhradnej štvrti s ďalekým výhľadom na Dunaj. Vila bola postavená pre senátora Tománka. Je jedna z prvých puristických stavieb na Slovensku. Východiskom umeleckého stvárnenia bol princíp, ktorý vychádzal z daností polohy, v rámci celkovej jednoduchosti vytvárať mnohosť foriem. Vila T bola situovaná v Bratislave, v časti Karlova Ves, ktorú postavili najneskôr v roku 1929. Svojou okázalou polohou na slnečnom svahu nad Dunajom provokovala ľavicových radikálov a bola pre nich takým odsúdeniahodným príkladom bohatého bývania, akým bola vila Tugendhat pre českú ľavicovú avantgardu.

Prízemná terasa po celej šírke budovy, priestorné lodžie a v tretej etáži terasa, spájajú v rozmanitých formách obytné priestory s prírodou a otvárajú pohľad na širokú scenériu toku Dunaja. Autor nepoužil súvislý schodiskový priestor, schody viedol podľa dispozičných potrieb a ekonómie riešenia. Bohatosť architektonického prejavu, hru svetla a tieňov dosahoval pomocou princípu, podľa ktorého bolo treba zachovávaťcelkové pokojné objemy, vnímať ich ako celok, plochy, ohraničujúce teleso len prelamovať (postupovať do hĺbky), v rámci celkovej jednoduchosti vytvárať mnohosť foriem. Budova je hladká, zbavená aj šambrán, v predchádzajúcom období patriacich k znakom budov, ktoré navrhol F. Weinwurm. Vila patrí k najlepším príkladom dokumentujúcim dobové zmeny v štýle bývania. Krátko po realizácií ju zaradili holandskej publikácie, ktorá sa venovala moderným vilám v Európe a Amerike. V devaťdesiatych rokoch ju s malými zmenami obnovili podľa projektu B. Krausa.

## Zdroje
* Dulla M., Moravčíková H.: *Architektúra Slovenska v 20. storočí*, Slovart Bratislava
* Dulla M.: *Slovenská architektúra od Jurkoviča po dnešok*, Bratislava
* Kol. autorov: *Majstri Architektúry*; Perfekt, Bratislava 2005

Kategória:Vily v Bratislave
Kategória:Karlova Ves
Andreas Köpke

**Andreas Köpke** (* 12. marec 1962, Kiel) je bývalý nemecký futbalový brankár, ktorý bol súčasťou Nemeckého národného mužstva, ktoré vyhralo Majstrovstvá sveta v roku 1990. Nemecko reprezetoval aj na Majstrovstvách sveta v roku 1994. V roku 1993 získal ocenenie nemecký futbalista roku.

Kategória:Nemeckí národní futbalisti
Kategória:Hráči Olympique de Marseille
Kategória:Hráči 1. FC Nürnberg
Kategória:Hráči Eintracht Frankfurt
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1992
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Majstri sveta vo futbale
Kategória:Majstri Európy vo futbale
Kategória:Osobnosti z Kielu
Jan Koller

**Jan Koller** (* 30. marec 1973, Praha ) je bývalý český futbalový útočník a reprezentant. Reprezentoval Česko aj v plážovom futbale. 

Je historicky najlepším strelcom za českú reprezentáciu, v 90 zápasoch dal spolu 55 gólov. Patril k najvyšším futbalistom s výškou 202 cm. Túto výšku využíval vo fyzických súbojoch a hlavičkách. V mládežníckych kluboch hrával ako brankár. V auguste 2011 ukončil profesionálnu kariéru. Od leta 2014 pôsobil ako tréner AS Monaco&nbsp;C.

## Referencie


## Externé odkazy
* Oficiálna stránka 

Kategória:Českí futbalisti
Kategória:Plážovi futbalisti
Kategória:Hráči AC Sparta Praha
Kategória:Hráči KSC Lokeren
Kategória:Hráči RSC Anderlecht
Kategória:Hráči Borussia Dortmund
Kategória:Hráči AS Monaco FC
Kategória:Hráči 1. FC Nürnberg
Kategória:Osobnosti z Prahy
Rüştü Reçber

**Rüştü Reçber** (* 10. máj 1973, Korkuteli, Antalya, Turecko) je bývalý turecký futbalový brankár. Zúčastnil sa majstrovstiev sveta 2002 v Japonsku a Južnej Kórei. FIFA ho menovala najlepším brankárom sveta v roku 2003. Pelé ho roku 2004 zaradil medzi 125 najlepších žijúcich futbalistov.

## Reprezentačná kariéra
V A-tíme Turecka debutoval 12. októbra 1994 v kvalifikačnom zápase v Istanbule proti tímu Islandu (výhra 5:0).
Zúčastnil sa EURA 1996 v Anglicku, EURA 2000 v Holandsku a Belgicku a MS 2002 v Japonsku a Južnej Kórei (zisk bronzovej medaile), Konfederačného pohára FIFA 2003 vo Francúzsku a EURA 2008 v Rakúsku a Švajčiarsku (zisk bronzovej medaile).

So 120 odchytanými zápasmi je rekordmanom v počte štartov za turecký národný tím, k poslednému zápasu nastúpil 26. mája 2012 proti Fínsku (prehra 2:3).

## Referencie


## Iné projekty

## Externé odkazy
* Rüstü Reçber na worldfootballers.com
* Profil hráča – reprezentačné štatistiky, eu-football.info 

Kategória:Tureckí futbalisti
Kategória:Futbaloví brankári
Kategória:Hráči Beşiktaş JK
Kategória:Hráči FC Barcelona
Kategória:Hráči Fenerbahçe SK
Kategória:Hráči v La Lige
Kategória:Hráči Majstrovstiev Európy vo futbale 1996
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2008
Alan Shearer

**Alan Shearer** CBE (* 13. august 1970, Gosforth, Spojené kráľovstvo) je bývalý profesionálny anglický futbalista, ktorý hrával ako útočník pre anglické reprezentačné mužstvo a ligové kluby Southampton, Blackburn Rovers a Newcastle United.

Počas jeho kariéry sa stal jedným z najvplyvnejších útočníkov na klubovej aj medzinárodnej úrovni. Spolu strelil 422 gólov, v priemere 25 gólov na sezónu za každú jeho hráčsku sezónu. Drží rekord FA Premier League v počte strelených gólov, Shearer ich strelil 260. Koniec reprezentačnej kariéry ohlásil po vypadnutí na Eure 2000, na klubovej úrovni hrával za Newcastle až do roku 2006.

V apríli 2009 sa stal dočasným manažérom tímu Newcastle United na ostávajúcich osem zápasov sezóny.

## Referencie


## Iné projekty

## Externé odkazy

* Profil na stránke englandfootballonline.com

Kategória:Anglickí futbalisti
Kategória:Hráči Southampton FC
Kategória:Hráči Blackburn Rovers FC
Kategória:Hráči Newcastle United FC
Kategória:Hráči FA Premier League
Kategória:Hráči Majstrovstiev Európy vo futbale 1992
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Commanders of the Order of the British Empire
Kategória:Osobnosti z Newcastlu upon Tyne
Jamnícka dolina

**Jamnícka dolina** je tatranská dolina, pomenovaná podľa liptovskej obce Jamník. 

Nachádza sa v Západných Tatrách a preteká ňou Jamnícky potok. Spolu s Račkovou dolinou vytvárajú krátku Úzku dolinu. Vedie ňou modro značkovaný chodník z ústia Úzkej doliny (ATC) na Volovec (2 063 m n. m.) a ďalej až do Oravíc. V doline je Nižné a Vyšné Jamnícke pleso.

## Referencie

## Iné projekty

## Externé odkazy
* Poloha na turistickej mape


Kategória:Doliny Západných Tatier
Kamenistá dolina (Západné Tatry)

**Kamenistá dolina** je dolina v Západných Tatrách a ich časti Liptovské Tatry. Preteká ňou Kamenistý potok a prechádza ňou modro značkovaný turistický chodník z Podbanského do Pyšného sedla. Často sa tak využíva na výstup na Bystrú, najvyšší vrch Západných Tatier. Má dĺžku zhruba 7 km a z toho polovica sa nachádza nad pásmom lesa.
náhľad|Pohľad do doliny cestou nahor.

## Referencie

## Iné projekty

## Externé odkazy
* Poloha na turistickej mape

Kategória:Doliny Západných Tatier
Interiérový dizajn

[thumb|Interiér obchodného centra Bullring v [Birminghame]]
**Interiérový dizajn** (architektúra interiéru) je architektonicko-dizajnérska disciplína, zásadne realizovaná v hmotnom a konkrétnom stavebnom prostredí, čo dokazuje, že aj interiérová tvorba je svojou podstatou spájajúcim článkom medzi veľkou architektúrou a malým dizajnom. 

## Zdroj
*
Prielom (sedlo)

**Prielom** (; , , ) je významné sedlo v hlavnom hrebeni Vysokých Tatier. Je to úzka hlboká štrbina medzi Východnou Vysokou, presnejšie Východnou a Divou vežou, presnejšie Vežou nad Prielomom. Prielom je dôležitým priechodom medzi Veľkou Studenou dolinou a Bielovodskou dolinou.

## Názov
Charakteristická úzka štrbina bola pomenovaná podľa prelomeného výzoru. Podobný význam má v nemčine (vrúbok) a v maďarčine Rovátka (malý zárez, vrúbok). Poliaci prevzali názov z maďarčiny.

## Prví návštevníci
Už v 19. storočí ju využívali prví turisti. Avšak prvú písomnú zmienku o prechode cez toto sedlo zanechal Karl Kalchbrenner, ktorý s dvoma turistami a dvoma horskými vodcami prešiel cez sedlo v roku 1864. V zime 11. mája 1911 prešli cez sedlo Lajos Károly Horn a Jenő Serényi. V roku 1913 dvaja poľskí lyžiari.

## Chodník do sedla
Vybudoval ho v roku 1912 Uhorský karpatský spolok a jeho kežmarská sekcia. Zo strany Bielovodskej doliny bol vybudovaný o niečo neskôr, lebo javorinský knieža Christian Hohenlohe, dlho nechcel pripustiť, aby sa na jeho území, ktorým bola aj Bielovodská dolina, rozvíjal cestovný ruch. Výstavby zrealizoval až Klub československých turistov v 30. rokoch 20. storočia. Na exponovaných miestach boli upevnené reťaze.

## Turistika
Do sedla vedie  modrá značka z Tatranskej Lomnice, resp. Starého Smokovca na Lysú Poľanu. Trasa od Zamrznutého plesa je technicky náročnejšia po stúpačkách a reťaziach.

Zo sedla Prielom nevedie turistický značkovaný chodník priamo na Východnú Vysokú; túto trasu možno absolvovať iba s horským vodcom. Pomerne ľahko možno vystúpiť na Východnú Vysokú z Prielomu zídením po modrej značke na severnú stranu z hlavného hrebeňa k rázcestiu so zelenou značkou nad Zamrznutým plesom, odtiaľ po zelenej značke vystúpať do sedla Poľský hrebeň a ďalej vystúpiť po  žltej značke na Východnú Vysokú.

## Galéria

Prielom2.jpg|Sedlo Prielom sa nachádza presne v strede
Sedlo Prielom - panoramio.jpg|Panoráma zo sedla


## Referencie

## Zdroj

Kategória:Sedlá Vysokých Tatier
Turzovská vrchovina

**Turzovská vrchovina** je pohorie na severozápade Slovenska a geomorfologický celok Západných Beskýd s celkovou rozlohou 211 km².

## Polohopis
Rozprestiera sa severne od údolia Kysuce až po štátnu hranicu s Českom. Na severe susedia Moravsko-sliezske Beskydy, južným smerom nadväzujú Javorníky a na juhovýchode sa Turzovskej vrchoviny krátkym úsekom na území Čadce dotýka Kysucká vrchovina. Východným smerom ležia Kysucké Beskydy a Jablunkovské medzihorie.

Najvyšším vrchom je Beskydok (). 

V dolinách tohto pohoria je roztrúsené, pre Kysuce typické kopaničiarske osídlenie. V oblasti sa nachádza chránená PR Klokočovské skálie, NPR Malý Polom, PR Veľký Polom a PR Polková.

## Delenie
Turzovská vrchovina sa delí na 4 podcelky:
* Zadné vrchy
* Hornokysucké podolie
* Kornická brázda
* Predné vrchy

## Vybrané vrcholy

* Beskydok () - najvyšší vrch
* Sulov ()
* Súľov ()
* Beskyd ()
* Korytové ()
* Polianky ()
* Konečná ()
* Zvonica ()
* Kelčov ()
* Bahaňa ()
* Živčáková ()

## Referencie

## Iné projekty

## Pozri aj
* Zoznam vrcholov v Turzovskej vrchovine

## Externé odkazy
* Turzovská vrchovina na OpenStreetMap


Kategória:Pohoria na Slovensku
Kategória:Kysuce
Kategória:Vrchoviny na Slovensku
Kategória:Geomorfologické celky na Slovensku
Kategória:Geografia Žilinského kraja
Úzka dolina

náhľad
**Úzka dolina** sa nachádza v Západých Tatrách a vzniká spojením Jamníckej a Račkovej doliny. 

Preteká ňou potok Račková. Vedie ňou modro značkovaný chodník z jej ústia (ATC) na Volovec (), do Račkovho sedla alebo na Jakubinu ().

## Referencie

## Externé odkazy
* Poloha na turistickej mape

Kategória:Doliny Západných Tatier